Public procurement notice: Contract Award Notice
Published: 2025-02-12
Buyer: Københavns Kommune
Country: DK
Region: DK011
Contract type: Services
Procedure: Innovation partnership
CPV classification: 72000000 | 72210000: Software programming services | 72230000: Custom software development services | 72232000: Development of transaction-processing software
Estimated value: 2000000 DKK
Award criteria: quality

Technical requirements: Udbuddet gennemføres som et innovationspartnerskab, jf. udbudslovens § 73, da Københavns Kommune med Partnerskabet ønsker at udvikle en innovativ løsning, som ikke allerede er tilgængelig på markedet.   Udbudsformen betyder, at udbudsprocessen – i hovedtræk – indeholder nedenstående aktiviteter.  1. Virksomheder kan på baggrund af udbudsbekendtgørelsen ansøge om prækvalifikation ("åben runde").  2. På baggrund af de modtagne prækvalifikationsansøgninger prækvalificerer Københavns Kommune tre ansøgere.  3. Alene prækvalificerede virksomheder kan afgive tilbud ("lukket runde").  4. Efter tilbudsfristens udløb indleder Københavns Kommune forhandlinger med alle tilbudsgivere.    5. På baggrund af forhandlingerne tilretter Københavns Kommune udbudsgrundlaget og tilbudsgiverne opfordres til at afgive reviderede eller endelige tilbud.    6. Efter udløbet af tilbudsfristen for de endelige tilbud, tildeler Københavns Kommune partnerskabsaftalen til den tilbudsgiver, som har afgivet det tilbud, som afspejler bedste forhold mellem pris og kvalitet.
Københavns Kommune udbyder herved et innovationspartnerskab (herefter ”Partnerskab(et)”), som har til formål at udvikle sagsunderstøttende værktøj(er) til brug i byggesagsbehandlingen i Københavns Kommune. Partnerskabet indgås med én tilbudsgiver.   Partnerskabet fokuserer på byggesagsbehandling, når der søges gennem det nationale ansøgningssystem Byg- og Miljø (BOM). En ansøger skal i ansøgningssystemet bl.a. oplyse, hvad der påtænkes bygget, komme med diverse tegningsmateriale, oplyse om brand- og konstruktionsforhold og komme med en række oplysninger, der er relevant for den ansøgningstype, der ansøges om. I BOM findes desuden en række oplysninger om lokale forhold ift. projektets placering. De oplysninger, der skal indgives i forbindelse med en byggeansøgning, er beskrevet i det gældende bygningsreglement.     Sagsbehandlingen foregår i faser, afhængig af type og ansøgningens indhold.    Københavns Kommune ønsker med Partnerskabet at afsøge muligheden for udvikling af nyt sagsunderstøttende værktøj til brug i byggesagsbehandlingen, dvs. et eller flere teknologiske redskaber (f.eks. AI), som kan erstatte dele af den manuelle sagsbehandling og understøtte sagsbehandlingen, herunder forberedelse af grundlaget for beslutning om enten byggetilladelse eller afslag på samme. Københavns Kommune forventer at kunne skabe løbende innovation af byggesagsbehandlingen gennem et tæt og tillidsfuldt samarbejde med den valgte tilbudsgiver (herefter "Partneren").  Partnerskabet består af tre ”trin”:    ▪ Udbud [inden aftaleindgåelse]  ▪ Udvikling/innovation [efter aftaleindgåelse]  ▪ Indkøb (af udviklet løsning) [efter aftaleindgåelse].  Partnerskabsaftalen forventes faseinddelt som følger:    Fase 1. Screening  Fase 2. Innovation  Fase 3. Test  Fase 4. Implementering  Fase 5. Drift  Tilbudsgiverne får ikke vederlag for deltagelse i udbudsprocessen.     I forhold til vederlæggelse efter aftaleindgåelse har Københavns Kommune på udbudstidspunktet gjort sig nedenstående overvejelser. Forhold vedr. vederlag og rettighedsfordeling vil indgå i forhandlingerne, og Københavns Kommune er indstillet på at justere på baggrund af tilbudsgivernes input under forhandlingerne.     Fase 1-4: Københavns Kommune stiller data og viden relateret til byggesagsområdet til rådighed for Partneren. Partneren er berettiget til at anvende denne data til brug for udviklingen i Partnerskabet.     Københavns Kommune stiller desuden de relevante byggefaglige ressourcer til rådighed for Partneren. Til brug for tilbudsafgivelsen kan tilbudsgiverne forudsætte, at disse ressourcer er fordelt på relevante fagligheder (fordelt mellem byggesagsbehandlere, administrative medarbejdere, specialister og IT-kyndige ressourcer).     Københavns Kommune yder ikke vederlag til Partneren for dennes udviklingsydelser i Fase 1-4.   Fase 5: Københavns Kommune får brugsret til det/de produkter, som er udviklet i Partnerskabet, men ellers tilkommer alle rettigheder Partneren. Partneren er berettiget til at opkræve Københavns Kommune en licensbetaling, som dog maksimalt kan udgøre kostpris + dækningsbidrag. Partneren skal give Københavns Kommune forrang i forbindelse med ønsker til videreudvikling af produkterne.    Ovenstående beskrivelser i forhold til Fase 1-5 afspejler alene Københavns Kommunes forventninger til de fem faser. Tilbudsgiverne kan i tilbuddet eller under forhandlingerne beskrive en anden tilgang til rettigheder og/eller vederlag, idet Københavns Kommune på bagkant af forhandlingerne vil vurdere, hvordan partnerskabsaftalen endelig skal udformes.    Københavns Kommune vil forud for den endelige tilbudsfrist ”låse” Partnerens vederlag/betaling i Fase 1-5, idet tilbudsgiverne ikke konkurrerer på økonomi.  Københavns Kommune har i udbudsbekendtgørelsen anført en forventet kontraktværdi på DKK 2 mio. Denne afspejler alene en forventet værdi for Kommunens eventuelle licensbetalinger (Fase 5). Som det fremgår af ovenstående beskrivelse, er Københavns Kommune indstillet på at drøfte og justere forhold vedrørende rettigheder og vederlag i Fase 1-5. Den anslåede værdi afspejler derfor Københavns Kommunes bedste vurdering på udbudstidspunktet, idet denne vurdering dog er forbundet med stor usikkerhed.  Partnerskabet og faserne kan der læses mere om i det offentliggjorte udbudsmateriale.  Faserne er dynamiske, forstået på den måde, at Faserne efter aftale mellem Parterne kan tilpasses i løbet af Projektperioden, såfremt det stemmer bedre overens med Parternes samarbejde i praksis.   Det er Parterne, som i fællesskab beslutter, om Partnerskabet kan overgå til næste fase. Kan begge parter ikke godkende overgangen til næste fase, ophører partnerskabsaftalen. Københavns Kommune har derudover ret til at opsige partnerskabsaftalen på de vilkår, som fremgår af aftaleudkastet.  Københavns Kommune har ikke på forhånd låst varigheden af de enkelte faser, idet dette (for Fase 1-4) indgår som et konkurrencekriterium, se afsnit 3.3 i de offentliggjorte udbudsbetingelser (bilag C). Københavns Kommune forventer, at Driftsfasen (Fase 5) vil være fortløbende (uden en på forhånd fastsat slutdato) med et gensidigt opsigelsesvarsel.Partnerskabet udbydes uden en på forhånd fastsat start- og slutdato, idet Partnerskabet løber indtil Parterne hver især har opfyldt de forpligtelser, som påhviler dem i medfør af Partnerskabsaftalen. Københavns Kommune har ikke på forhånd låst varigheden af de enkelte faser, idet dette (for Fase 1-4) indgår som et konkurrencekriterium, se afsnit 3.3 i Udbudsbetingelserne (bilag C). Københavns Kommune forventer, at Driftsfasen (Fase 5) vil være fortløbende (uden en på forhånd fastsat slutdato) med et gensidigt opsigelsesvarsel. Den anførte varighed (i det særskilte felt) på 120 måneder er derfor ikke nødvendigvis retvisende.
For nærmere beskrivelse, se udbudsbekendtgørelsen og udbudsmaterialets udbudsbetingelser.
De præcise frister for klage findes i lov om Klagenævnet for Udbud, jf. lovbekendtgørelse nr. 593 af 2.6.2016 med senere ændringer. Af § 7, stk. 3 i denne lov følger: "Har en ordregiver fulgt proceduren i § 4, skal en klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en 
kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.


Winner: Konsortiet KomPublic ApS og syv.ai ApS
Award value: 2000000
Number of bids: 4